[{"text_idx": "#000000", "text": "ID-kaardiga veebis autentimiseks ja allkirjastamiseks tuleb ID-tarkvara uuendada!"}, {"text_idx": "#000001", "text": "Mobiil-ID kasutamine on lihtne ja mugav \u2013 ja\u0308rgi ekraanil olevaid juhiseid ja ko\u0303ik sujub. Kui sul aga tekkis mobiil-ID kasutamisel to\u0303rkeid, vo\u0303id abi leida siinsetest juhistest."}, {"text_idx": "#000003", "text": "Kinnituskood ei jo\u0303ua mobiiltelefoni peale:"}, {"text_idx": "#000004", "text": "Veendu, et sinu telefon on mobiilvo\u0303rgu levialas ja mobiilne andmeside on sisse lu\u0308litatud. Lisaks tuleb kontrollida, kas mobiilsidevo\u0303rgus pole hetkel katkestusi. Mo\u0303nikord vo\u0303ib abiks olla telefoni taaska\u0308ivitamine ja/vo\u0303i selle vo\u0303rguseadete la\u0308htestamine."}, {"text_idx": "#000005", "text": "Pa\u0308ringu algatamise ja PIN-koodi sisestamise vahe oli liiga pikk."}, {"text_idx": "#000006", "text": "Ikka juhtub! Ole ta\u0308helepanelik ja proovi uuesti. Kindlasti pea meeles, et kolmel ja\u0308rjestikusel valesti sisestamisel la\u0308heb PIN2-kood lukku ja selle lahtiblokeerimiseks on sul vaja oma mobiil-ID PUK-koodi."}, {"text_idx": "#000007", "text": "Telefon ei ole sisse lu\u0308litatud:"}, {"text_idx": "#000008", "text": "Veendu, et sinu telefon oleks sisse lu\u0308litatud ja levi oleks olemas. Kui ko\u0303ik tundub korras olevat, kontrolli, ega sinu telefoniteenused ei ole na\u0308iteks maksmata arvete to\u0303ttu piiratud. Kui ko\u0303ik on endiselt to\u0308o\u0308korras, oota paar hetke ja proovi uuesti: vo\u0303imalik, et to\u0303rke po\u0303hjustasid ajutised leviprobleemid."}, {"text_idx": "#000009", "text": "Mobiil-ID so\u0303numid on SIM kaardi po\u0303hised ja need ei suundu edasi teisele mobiilinumbrile nagu tavaso\u0303numid. Mobiil-ID kasutamiseks tuleb suunamine maha vo\u0303tta."}, {"text_idx": "#000010", "text": "Veendu, et parasjagu poleks aktiivne teine SIM kaart. Soovitame Mobiil-ID lepinguga SIM kaarti hoida pesas number 1."}, {"text_idx": "#000011", "text": "Mobiil-ID leping lo\u0303ppes (Mobiil-ID leping kehtib 5 aastat):"}, {"text_idx": "#000012", "text": "Va\u0308ljastatud Mobiil-ID sertifikaatide kehtivusaeg on 5 aastat. Sertifikaate ei ole vo\u0303imalik pikendada. Mobiil-ID teenuse kasutamise ja\u0308tkamiseks tuleb tellida uus SIM kaart operaatori juurest (Telia, Elisa, Tele2) ning Mobiil-ID leping uuesti so\u0303lmida kas iseteeninduses vo\u0303i esinduses."}, {"text_idx": "#000013", "text": "Kui vahepeal kaob internetiu\u0308hendus, saad veateate, et ei saanud u\u0308hendust teenusepakkujaga ja soovituse kontrollida internetiu\u0308hendust."}, {"text_idx": "#000014", "text": "VPN-i kaudu u\u0308henduse loomisel, proovi see va\u0308lja lu\u0308litada ja olukorda korrata."}, {"text_idx": "#000015", "text": "Kui saad veaga numbrikoodi, soovitame sul telefon taaska\u0308ivitada ja uuesti proovida. Kui viibid va\u0308lismaal vo\u0303i ra\u0308ndled, veendu, et mobiilsideoperaatoriks oleks valitud kas sinu praegune mobiilsideoperaator vo\u0303i piirkonnas saadaval olev mobiilsideoperaator. Kui veakood ilmub uuesti, soovitame vo\u0303tta u\u0308hendust oma mobiilsideoperaatoriga."}, {"text_idx": "#000016", "text": "Kas sinu mobiil-ID on kaotanud kehtivuse?"}, {"text_idx": "#000017", "text": "Mobiil-ID sertifikaadid kehtivad vaikimisi 5 aastat ja neid on vo\u0303imalik pikendada ainult seni, kuni sertifikaadid on kehtivad. See ta\u0308hendab, et juba aegunud sertifikaatide enam pikendada ei saa ja sul tuleb uued sertifikaadid taotleda."}, {"text_idx": "#000018", "text": "Mobiil-ID sertifikaatide kehtivust saad kontrollida na\u0308iteks oma mobiilsideoperaatori iseteeninduses, samuti Politsei- ja Piirivalveameti kaudu."}, {"text_idx": "#000019", "text": "Miks mu mobiil-ID sertifikaadid enam ei kehti?"}, {"text_idx": "#000020", "text": "Mobiil-ID vo\u0303ib kaotada kehtivuse juhul, kui vahepeal on tehtud olulisi muudatusi teenuselepingusse. Ko\u0303ige sagedamini on po\u0303hjuseks telefoninumbri omaniku vahetus. Na\u0308iteks vormistasid telefoninumbri ettevo\u0303tte nimelt oma perepaketti u\u0308mber, vahetasid operaatorit, sidusid u\u0308htseks paketiks kokku seni eraldiseisvad mobiilsidelepingud vms."}, {"text_idx": "#000021", "text": "Kontrollimiseks vo\u0303ta u\u0308hendust oma mobiilsideoperaatoriga vo\u0303i logi sisse oma operaatori e-teenindusse."}, {"text_idx": "#000022", "text": "Teine vo\u0303imalus on, et mobiil-ID sertifikaadid aegusid ning sa ei jo\u0303udnud neid o\u0303igel ajal pikendada. Vahel juhtub aga sedagi, et oled oma mobiil-ID sertifikaadid ise peatanud \u2013 na\u0308iteks nutiseadme varguse vo\u0303i kadumise korral."}, {"text_idx": "#000023", "text": "Mobiil-ID veateade: DigiDoc4s kuvab viga \u201eKasutaja ei ole mobiil-ID klient\u201c"}, {"text_idx": "#000024", "text": "Vahel juhtub, et DigiDoc4 kaudu dokumentide allkirjastamisel vo\u0303i muude mobiil-ID tegevuste teostamisel ilmub ekraanile veateade: Kasutaja ei ole mobiil-ID klient."}, {"text_idx": "#000025", "text": "A\u0308ra muretse: u\u0308ldjuhul ei ole po\u0303hjuseks kehtivuse kaotanud mobiil-ID vo\u0303i mobiilsideoperaatori poolt lo\u0303petatud leping. Enamasti po\u0303hjustab selle veateate ilmumise lihtne na\u0308puviga: oled oma telefoninumbri sisestamisel eksinud vo\u0303i, nagu tihti juhtub, sisestanud hoopis kellegi teise telefoninumbri. Proovi rahulikult uuesti!"}, {"text_idx": "#000026", "text": "Mobiil-ID abil digiallkirja andes ja\u0308rgi, et sisestaksid oma telefoninumbri korrektselt:"}, {"text_idx": "#000027", "text": "Esmalt sisesta Eesti riigikood 372 ja seeja\u0308rel oma telefoninumber ilma tu\u0308hikute, sidekriipsude ja muude su\u0308mboliteta. Sisestatud telefoninumber peab va\u0308lja na\u0308gema umbes nii: 37250123456"}, {"text_idx": "#000028", "text": "Kontrolli, et sa ei oleks teinud numbri sisestamisel na\u0308puvigu!"}, {"text_idx": "#000029", "text": "Ilmselt oled unustanud oma mobiil-ID sertifikaadid Politsei- ja Piirivalveameti leheku\u0308ljel aktiveerimata vo\u0303i on aktiveerimisprotsessi ajal tekkinud to\u0303rkeid. Pole viga: saad selle olukorra lahendada, avades mobiil-ID taotluskeskkonna ning ja\u0308rgides sertifikaatide aktiveerimisel ekraanil olevaid juhiseid. NB! Mobiil-ID aktiveerimiseks vajad ID-kaarti!"}, {"text_idx": "#000030", "text": "\u200bMobiil-ID veateade: allkirjastamisel viga \u201eSSL u\u0308henduskanali loomine ebao\u0303nnestus\u201c"}, {"text_idx": "#000031", "text": "Kas sa soovisid mobiil-IDga dokumente allkirjastada ja DigiDoc4 kliendis kuvati sulle veateadet \u201eSSL u\u0308henduskanali loomine ebao\u0303nnestus\u201c?"}, {"text_idx": "#000032", "text": "To\u0303ena\u0308oliselt on po\u0303hjuseks vananenud ID-tarkvara ja saad selle olukorra va\u0308ikese tarkvarauuendusega kiiresti ise lahendada."}, {"text_idx": "#000033", "text": "Esmalt ava DigiDoc4 klient ja sealt menu\u0308u\u0308valik \u201eSeaded\u201c."}, {"text_idx": "#000034", "text": "Ekraani all paremas nurgas on na\u0308ha nupp \u201eKontrolli va\u0308rskendusi\u201c: klo\u0303psa sellel."}, {"text_idx": "#000035", "text": "Juhul, kui sinu arvuti tarkvara on aegunud, annab DigiDoc4 sulle sellest ma\u0308rku ja pakub ka vo\u0303imalust kohe sealsamas tarkvara va\u0308rskendamiseks. Ja\u0308rgi ekraanil olevaid juhiseid ja ko\u0303ik sujub!"}, {"text_idx": "#000036", "text": "Pa\u0308rast tarkvara uuendamist proovi mobiil-IDga allkirjastamist uuesti \u2013 vajadusel tee oma arvutile enne restart."}, {"text_idx": "#000037", "text": "Kui probleem ei kadunud, vo\u0303ta u\u0308hendust ID-abiliiniga. Kindlasti tuleks oma murega kaasa panna ka arvuti diagnostikafail: juhised diagnostikafaili salvestamiseks leiad ka kontaktivormi juurest."}, {"text_idx": "#000038", "text": "DigiDoc4 kliendis ja RIA DigiDoc mobiilirakenduses saad mobiil-IDga dokumente allkirjastada jms. Kindlasti pea meeles, et mobiil-ID abil ei saa kru\u0308pteerida/dekru\u0308pteerida: selleks vajad ID-kaarti."}, {"text_idx": "#000040", "text": "Juhised: mobiil-IDga digiallkirjastamine DigiDoc4 kliendi abil"}, {"text_idx": "#000041", "text": "Kas sa teadsid, et saad mobiil-ID abil dokumente allkirjastada? Ning et mobiil-ID abil antud digiallkiri on juriidiliselt vo\u0303rdne omaka\u0308elise allkirjaga?"}, {"text_idx": "#000042", "text": "Digiallkirja andmiseks DigiDoc4 kliendis on sul kaks vo\u0303imalust:"}, {"text_idx": "#000043", "text": "Otsi allkirjastamist ootav dokument u\u0308les oma arvuti failihalduri kaudu ning tee dokumendi nimel parem hiireklo\u0303ps. Kui avanevas menu\u0308u\u0308s on olemas link \u201eAllkirjasta digitaalselt\u201c (DigiDoc4 vms ma\u0308rkega link), tee sellel klikk ning DigiDoc4 klienti allkirjastamisfunktsionaalsus avatakse sulle automaatselt."}, {"text_idx": "#000044", "text": "Dokumendile saad digitaalset allkirja anda ka Windows Exploreri kaudu: tee parem hiireklikk faili nime peal ning avanevas rippmenu\u0308u\u0308s vali \u201eAllkirjasta digitaalselt\u201c."}, {"text_idx": "#000045", "text": "Kui Windows 11 kontekstimenu\u0308u\u0308st puudub valik \"Allkirjasta digitaalselt\", proovige valida selle loendi lo\u0303pus \"Kuva rohkem suvandeid\" vo\u0303i vajutage klahvikombinatsiooni Shift + F10."}, {"text_idx": "#000046", "text": "Teine variant on ise DigiDoc4 lahti teha ning sealt paremal asuvast menu\u0308u\u0308st \u201eAllkiri\u201c valikul klo\u0303psata. Sulle pakutakse vo\u0303imalust vajalikud dokumendid u\u0308le ekraani DigiDoc4 Klienti lohistada vo\u0303i need \u201e... vo\u0303i vali fail kettalt\u201c nupul klikates lisada."}, {"text_idx": "#000047", "text": "Kui soovid, vo\u0303id korraga allkirjastada ka mitu faili \u2013 selleks kliki \u201e+ lisa veel faile\u201c lingil."}, {"text_idx": "#000048", "text": "Ko\u0303ik u\u0308heaegselt allkirjastatavad dokumendid lisatakse u\u0308hte dokumendiu\u0308mbrikusse."}, {"text_idx": "#000049", "text": "Vajadusel lisa Roll. Mida ta\u0308hendab ja kuidas lisada allkirjastaja rolli?"}, {"text_idx": "#000050", "text": "Enne allkirjastamist veendu, et oleksid lisanud ko\u0303ik failid, mida soovid u\u0308heaegselt allkirjastada, ning klo\u0303psa \u201eAllkirjasta mobiil-IDga\u201c nupul."}, {"text_idx": "#000051", "text": "Nu\u0308u\u0308d ku\u0308sib DigiDoc4 sinu ka\u0308est telefoninumbrit ja isikukoodi. Sisesta need, veendu, et esitatud andmed oleks korrektsed, ja vajuta nupul \u201eAllkirjasta\u201c."}, {"text_idx": "#000052", "text": "Paari hetkega peaks nii DigiDoc4 ekraanile kui su telefoni so\u0303numitesse ilmuma kontrollkood."}, {"text_idx": "#000053", "text": "Kontrolli, kas DigiDoc4 kliendis ja mobiiliekraanil kuvatavad kontrollkoodid kattuvad. Kui kontrollkoodid on samad, vajuta mobiilis nupule Accept. Seeja\u0308rel ku\u0308sib telefon sinult mobiil-ID PIN2-koodi. Sisesta see ja vajuta OK/Send."}, {"text_idx": "#000054", "text": "Kui allkirjastamine o\u0303nnestub, na\u0308ed peavaates digitaalselt allkirjastatud u\u0308mbrikus olevaid dokumente ning informatsiooni antud allkirjade kohta."}, {"text_idx": "#000055", "text": "NB! Allkirjastatud u\u0308mbriku sisu muuta ei saa, ku\u0308ll aga saad lisada ja eemaldada allkirju."}, {"text_idx": "#000056", "text": "Oma allkirja lisamine sulle saadetud juba allkirjastatud failile:"}, {"text_idx": "#000057", "text": "Salvesta e-mailiga saadud dokument oma arvutisse.\nAva allkirjastatud dokument DigiDoc4 kliendiga."}, {"text_idx": "#000058", "text": "Juhised mobiil-IDga allkirjastamiseks RIA DigiDoc rakenduses"}, {"text_idx": "#000059", "text": "Samm 1: vali, mida soovid allkirjastada"}, {"text_idx": "#000060", "text": "Kui RIA DigiDoc a\u0308pp on lahti, ava selle alumises servas asuvast menu\u0308u\u0308st \u201eAllkiri\u201c. Allkirjastamise vaate ekraanil na\u0308ed nuppu \u201eVALI FAIL\u201c, klo\u0303psa sellel ning vali oma need failid, mida soovid digiallkirjastada."}, {"text_idx": "#000061", "text": "Samm 2: kas soovid allkirjastada mitu faili korraga?"}, {"text_idx": "#000062", "text": "Kui soovid u\u0308hte allkirjastatud u\u0308mbrikusse lisada mitu faili, klo\u0303psa \u201e \u201e+ LISA VEEL FAILE\u201c nupul."}, {"text_idx": "#000063", "text": "Lisa ta\u0308pselt nii palju faile, kui soovid allkirjastada \u2013 hiljem allkirjastatud u\u0308mbrikut edasi saates on ko\u0303ik valitud failid selle sees. Kui ko\u0303ik vajalikud failid on lisatud, klo\u0303psa \u201eALLKIRJASTA\u201c nupule."}, {"text_idx": "#000064", "text": "Pa\u0308rast \u201eALLKIRJASTA\u201c nupu vajutamist suunatakse sind edasi \u201eU\u0308mbriku valideerimine\u201c valikusse."}, {"text_idx": "#000065", "text": "U\u0308mbriku sisu all na\u0308ed, millised failid kuuluvad u\u0308heaegselt allkirjastamisele: kontrolli, et ko\u0303ik oleks o\u0303ige!"}, {"text_idx": "#000066", "text": "U\u0308mbriku allkirjade juures na\u0308ed ko\u0303ikide allkirjastajate nimesid: kui sina oled allkirjastamise algatajaks, on seal vaid sinu nimi. Kui aga allkirjastad juba teiste poolt varem allkirjastatud dokumendiu\u0308mbrikut, na\u0308ed siin nende nimesid, kelle allkiri on failidele juba lisatud."}, {"text_idx": "#000067", "text": "Vajuta \u201eALLKIRJASTA\u201c nupul alles siis, kui oled veendunud, et ko\u0303ik on korras."}, {"text_idx": "#000068", "text": "Nu\u0308u\u0308d ku\u0308sib rakendus sinu ka\u0308est, kas soovid allkirja anda ID-kaardi vo\u0303i mobiil-IDga. Vali mobiil-ID."}, {"text_idx": "#000069", "text": "Arvesta, et mobiil-ID\u2019ga allkirjastamisel ku\u0308sitakse sinu ka\u0308est telefoninumbrit ja isikukoodi! Sisesta need ja vajuta \u201eALLKIRJASTA\u201c nupul. Sinu telefoniekraanile ilmub seeja\u0308rel kontrollkood ja sinu ka\u0308est ku\u0308sitakse, kas soovid dokumendid allkirjastada. Kui kontrollkoodid u\u0308htivad, vajuta \u201eAccept\u201c (No\u0303ustu). Seeja\u0308rel tuleb sul sisestada mobiil-ID PIN2-kood."}, {"text_idx": "#000070", "text": "Samm 4: salvesta allkirjastatud dokumendiu\u0308mbrik"}, {"text_idx": "#000071", "text": "NB! Selleks, et allkirjastatud dokumendiu\u0308mbrik salvestada, tuleb see jagada!"}, {"text_idx": "#000072", "text": "Klo\u0303psa \u201eJAGA\u201c nupul ning vali, kuhu soovid va\u0308rselt digiallkirjastatud dokumendi u\u0308mbriku edastada vo\u0303i salvestada."}, {"text_idx": "#000073", "text": "Ko\u0303ik ongi valmis \u2013 kui oled allkirjastatud dokumendiu\u0308mbriku edastanud ja/vo\u0303i salvestanud, oledki valmis."}, {"text_idx": "#000074", "text": "RIA DigiDoc rakenduse abil saad sa digiallkirjastatud dokumente ka avada vo\u0303i na\u0308iteks turvaliseks edasi saatmiseks kru\u0308pteerida."}, {"text_idx": "#000076", "text": "Mobiil-ID abil saad siseneda e-teenustesse nii oma nutitelefonist (kasutades nutitelefoni veebilehitsejat vo\u0303i rakendusi) kui ka kasvo\u0303i oma to\u0308o\u0308arvutist! Usu, see ka\u0308ib imelihtsalt."}, {"text_idx": "#000078", "text": "Vali sealt sisselogimise viisiks \u201emobiil-ID\u201c ja sisesta no\u0303utud andmed. Na\u0308iteks Eesti.ee ku\u0308sib sinult isikukoodi ja mobiiltelefoninumbrit, mo\u0303ni teine teenus vo\u0303ib aga isikukoodi asemel hoopis kasutajanime ku\u0308sida: pane ta\u0308hele ja ja\u0308rgi lihtsalt ekraanil olevaid juhiseid."}, {"text_idx": "#000079", "text": "Samm 2: ekraanile ilmub kontrollkood"}, {"text_idx": "#000080", "text": "E-teenustesse sisenemisel ilmub sinu ekraanile kontrollkood."}, {"text_idx": "#000081", "text": "Kontrollkoodi on vaja selleks, et saaksid vo\u0303rrelda, kas autoriseerimispa\u0308ringu algatajaks oled ikka sina vo\u0303i keegi teine. Kui sinu nutitelefoni mobiil-ID aknas olev kontrollkood ei kattu e-teenuse kontrollkoodiga vo\u0303i su telefon annab ma\u0308rku e-teenusesse sisenemisest, mida sina pole algatanud, a\u0308ra kunagi oma PIN-koode sisesta!"}, {"text_idx": "#000082", "text": "Samm 3: Sulle saabub SMS kontrollkoodiga"}, {"text_idx": "#000083", "text": "U\u0308sna samal ajal \u2013 enamasti paari sekundi jooksul \u2013 jo\u0303uab koos e-teenuse ekraanile ilmunud kontrollkoodiga sinu telefoni ka SMS ehk so\u0303num sama kontrollkoodiga. Veendu, et need kattuksid!"}, {"text_idx": "#000084", "text": "Kui kontrollkoodid kattuvad ja sisenemine e-teenusesse on algatatud sinu poolt, vajuta \u201eNo\u0303ustu\u201c (Accept) lingil. Sinult ku\u0308sitakse PIN1-koodi: sisesta see ja vajuta OK/Send/Saada."}, {"text_idx": "#000085", "text": "Samm 5: Tehingute ja tegevuste kinnitamine veebilehtedel"}, {"text_idx": "#000086", "text": "Tehingute ja tegevuste, na\u0308iteks pangau\u0308lekannete kinnitamine toimub sarnaselt e-teenustesse sisse logimisele. Sina algatad oma ekraanil tegevuse ja sinu telefon ku\u0308sib sinu ka\u0308est PIN2-koodi. Kui oled kindel, et PIN-koodi no\u0303udva tegevuse algatasid ikka sina ise, sisesta PIN2 ning vajuta OK/Send/No\u0303ustu."}, {"text_idx": "#000087", "text": "Kui sa oled unustanud PIN1 ja/vo\u0303i PIN2-koodi ning ei tea oma PUK-koodi, on ainus viis mobiil-ID kasutamise ja\u0308tkamiseks uus SIM-kaart tellida. Mobiil-ID puhul ei ole uute PIN-koodide va\u0308ljastamine ilma SIM-kaardi vahetuseta vo\u0303imalik."}, {"text_idx": "#000088", "text": "Ta\u0308psemalt Mobiil-ID ja PIN-koodide vahetamise kohta saab lugeda operaatorite kodulehelt:"}, {"text_idx": "#000089", "text": "Kui sul on PUK-kood alles, saad PIN-koode taastada ja vahetada oma telefonis asuva mobiil-ID menu\u0308u\u0308 kaudu. NB! PUK-kood lukustub kolme ja\u0308rjestikuse vale sisestuse korral. Lukustunud vo\u0303i kaotatud PUK-koodi korral tuleb samuti mobiil-ID kasutamise ja\u0308tkamiseks SIM-kaart va\u0308lja vahetada. Uue SIM-kaardi saab enda operaatori poole po\u0308o\u0308rdumisel."}, {"text_idx": "#000091", "text": "Android seadmetes vo\u0303ivad asukohad ja Mobiil-ID rakenduste nimetuste osas erineda, enamjaolt asuvad Mobiil-ID seadistused rakenduste all. Ava oma telefonis valik rakendused (applications, apps) ja vali vastavalt oma mobiilioperaatorile kas Telia (Telia), Tele2 Menu (Tele2) vo\u0303i Elisa (Elisa). Osadel mudelitel vo\u0303ib esineda ka Mobiil-ID, SIM-to\u0308o\u0308riistakomplekt vo\u0303i SIM-toolkit nimeline rakendus."}, {"text_idx": "#000092", "text": "\u201cTu\u0308hista blokeering\u201d vabastab lukku la\u0308inud PIN-koodid.\n\u201cMuuda koode\u201d vo\u0303imaldab PIN1-, PIN2- ja PUK-koodid a\u0308ra muuta."}, {"text_idx": "#000094", "text": "Ava telefoni seaded (Settings) ning liigu Mobile Data \u2192 (kui telefonis on mitu SIM kaarti, siis vali mobiil-IDga kaart) \u2192 SIM Applications."}, {"text_idx": "#000095", "text": "Kui sinu mobiiltelefon on kadunud vo\u0303i varastatud, siis helista esimesel vo\u0303imalusel oma mobiilioperaatori klienditeenindusse ning peata mobiil-ID sertifikaadid vo\u0303i sulge mobiil-ID teenus:"}, {"text_idx": "#000097", "text": "Peatatud sertifikaatidega ei saa siseneda e-teenustesse, anda digitaalallkirja ega teha muid toiminguid elektroonilises keskkonnas."}, {"text_idx": "#000098", "text": "Lisaks saadetakse sinu @eesti.ee aadressile vastavasisuline kiri, kus sind teavitatakse mobiil-ID sertifikaatide peatamisest."}, {"text_idx": "#000099", "text": "Mobiil-ID kasutamise ja\u0308tkamiseks pa\u0308rast sertifikaatide staatuse muutmist"}, {"text_idx": "#000100", "text": "Juhul, kui lasid mobiil-ID sertifikaadid omal soovil peatada (na\u0308iteks oli telefon kadunud, ent leidsid selle taas u\u0308les), on sul vo\u0303imalik ja\u0308tkata olemasoleva mobiil-ID SIM-kaardi kasutamist. Sertifikaatide taas-aktiveerimiseks tuleb sul koos isikut to\u0303endava dokumendiga oma mobiilsideoperaatori esindusse po\u0308o\u0308rduda."}, {"text_idx": "#000101", "text": "Kui telefon ja\u0308igi kadunuks ning tellisid endale uue mobiil-IDga SIM-kaardi, tuleb sul vana mobiil-ID sertifikaadid tu\u0308histada enne, kui saad uue mobiil-ID teenuse aktiveerida."}, {"text_idx": "#000102", "text": "Mobiil-ID kasutamine on lihtne ja mugav \u2013 ja\u0308rgi ekraanil olevaid juhiseid ja ko\u0303ik sujub. Kui sul aga tekkis mobiil-ID kasutamisel to\u0303rkeid, vo\u0303id abi leida siinsetest juhistest. Levinumad veateated: Juhised mobiil-ID kasutamiseks: DigiDoc4 kliendis ja RIA DigiDoc mobiilirakenduses..."}, {"text_idx": "#000103", "text": "Kas said vastuse oma ku\u0308simusele?"}]